EkBass/fiwiki-20250220-pages-articles huggingface dataset:
Katriina Latosaari

Katriina Latosaari (s. 11. maaliskuuta 1974) on suomalainen aktiiviuransa lopettanut koripalloilija. Latosaari edusti pääsarjassa kasvattajaseuraansa Tampereen Pyrintöä vuosina 1993–1996. Lisäksi hän kuului yhden ottelun kokoonpanoon kaudella 1990–1991. Latosaari pelasi A-nuorten, 20-vuotiaiden ja 22-vuotiaiden maajoukkueissa.baskethotel.com == Lähteet == * Katriina Latosaari baskethotel.com === Viitteet === Luokka:Suomalaiset koripalloilijat Luokka:Vuonna 1974 syntyneet Luokka:Elävät henkilöt
Jami Hyttinen

Jarmo ”Jami” Johannes Hyttinen (s. 24. elokuuta 1956 Helsinki) on suomalainen näyttelijä ja käsikirjoittaja. Hän on yksi helsinkiläisen Stella Polaris -improvisaatioteatteriryhmän perustajäsenistä. Stella Polaris -esitysten sekä elokuva- ja televisioroolien lisäksi Hyttinen on näytellyt muun muassa Espoon teatterissa, Jyväskylän kaupunginteatterissa, Lahden kaupunginteatterissa ja Kajaanin kaupunginteatterissa. Hyttisen veli oli edesmennyt näyttelijä Harri Hyttinen. Hänen veljentyttärensä on näyttelijä Elsa Saisio. == Filmografia == === Elokuvat === Vuosi Elokuva Rooli 1964 Pyhä piltti, legenda rikkaan miehen kääntymyksestä pieni poika 1965 Purasen häät Alpertti 1966 Väkkäräpoika Hylleri ja ihmispoika Petteri Petteri 1981 Kauhea murhamies Lalli 1990 Ei millään pahalla Jukka 1998 Tulennielijä mies pubissa 2001 Ei yhtään onnellista päivää 2004 Kukkia ja sidontaa Osmo Rauhanen 2005 Paha maa Puti 2006 Saippuaprinssi enkeli 2014 Nightmare 2 – Painajainen jatkuu Eino === Lyhytelokuvat === Vuosi Lyhytelokuva Rooli 1964 Uni poika 1978 Eräänä kesäiltana 1983 Yön sankari 2007 Kestomerkitsijät vanha mies === Televisiosarjat === Vuosi Sarja Rooli 1978 Oman onnensa seppä Reijo Salomaa 1988 Oudot jutut 1993 Hobitit Merri Puhtaat valkeat lakanat Aarnio 1997 Sydän toivoa täynnä yksi Veikkausporukasta 2002 Vapaa pudotus useita rooleja 2004 Sairaskertomuksia talonmies 2005 Kylmäverisesti sinun Roope Pikkarainen 2008 Harvoin tarjolla Tankero 2009 Helppo elämä remonttimies 2010 Kotikatu Kymäläinen 2011 Tappajan näköinen mies Veikko Luoma 2012 Maailma on valmis mies Rauta-ajan terassilla 2013–2014 Kansan mies Seppo 2015 Syke Matti == Lähteet == Luokka:Suomalaiset näyttelijät Luokka:Suomalaiset käsikirjoittajat Luokka:Vuonna 1956 syntyneet Luokka:Elävät henkilöt
Jaakko Mustakallio

Jaakko Einari Mustakallio (s. 17. heinäkuuta 1987 Tampere) on tamperelainen vihreiden poliitikko, Tampereen kaupunginhallituksen varapuheenjohtaja ja Suomen Lähijunat Oy:n varatoimitusjohtaja. Mustakallio on ollut Tampereen kaupunginvaltuuston jäsen vuodesta 2012. Hän on aiemmin toiminut 2016-2017 Vihreiden nuorten ja opiskelijoiden liiton puheenjohtajana sekä vihreiden eduskuntaryhmän puheenjohtajan, kansanedustaja Outi Alanko-Kahiluodon eduskunta-avustajana. Mustakallio nimitettiin Suomen Lähijunat Oy:n varatoimitusjohtajaksi syksyllä 2023.Jaakko Mustakallio on valittu Suomen Lähijunat oy:n varatoimitusjohtajaksi ==Koulutus ja työura== Mustakallio kävi ensin Tampereen steinerkoulua ja siirtyi Tampereen yhteiskoulun lukioon. Varusmiespalveluksen hän suoritti Helsingin ilmatorjuntarykmentissä sotilasarvolla reservin vänrikki. Mustakallio ylennettiin vuonna 2018 reservin luutnantiksi. Mustakallio on valmistunut Tampereen yliopistosta kauppatieteiden maisteriksi keväällä 2015, ja hänen pro gradu -tutkielmansa käsitteli suomalaisen terveydenhuollon rahoituksen tulevaisuutta. Mustakallio toimi vuosina 2012–2017 Opiskelijan Tampere ry:n toiminnanjohtaja. Vuonna 2017 Mustakallio siirtyi vihreiden kansanedustajan ja silloisen eduskuntaryhmän puheenjohtajan Outi Alanko-Kahiluodon eduskunta-avustajaksi. Vuonna 2018 Mustakallio jätti eduskunta-avustajan tehtävät ja siirtyi viestintätoimisto Ellun Kanoihin, jossa hän toimii johtavana asiantuntijana muun muassa vastuullisuus- ja ympäristöteemoissa. Aiemmin Mustakallio on toiminut muun muassa kehitysvammaisten avustajana. Vuonna 2010 Mustakallio oli Tampereen yliopiston ylioppilaskunnan hallituksen jäsen. ==Poliittinen ura== Mustakallion puoluepoliittinen ura alkoi, kun hän asettui Tampereella Vihreiden ehdokkaaksi vuoden 2012 kuntavaaleissa ja hänet valittiin kaupunginvaltuustoon 500 äänellä. Mustakallio uusi kuntavaaleissa 2017 valtuustopaikkansa, hän sai 1197 ääntä. Taulukko 1. Mustakallion äänimäärät ja tulos poliittisissa vaaleissa Vaalit Äänimäärä Tulos Kuntavaalit 2012 500 Valitaan Eduskuntavaalit 2015 2125 Ei valita Kuntavaalit 2017 1197 Valitaan Puolueen varapuheenjohtajan vaalit 2017 N/A Ei valita Eduskuntavaalit 2019 2470 Ei valita Puolueen varapuheenjohtajan vaalit 2019 N/A Valitaan Marraskuussa 2015 Mustakallio valittiin toiseksi Vihreiden nuorten ja opiskelijoiden liiton kahdesta puheenjohtajasta vuosiksi 2016–2017. Mustakallio toimi aiemmin Tampereen kaupunginhallituksen varapuheenjohtajana, sekä hetken aikaa Pirkanmaan sairaanhoitopiirin sekä Tampereen ammattikorkeakoulun hallituksien jäsenenä. Vuodet 2013–2015 Mustakallio toimi valtakunnan politiikassa vihreiden talouspoliittisen työryhmän puheenjohtajana sekä puoluevaltuuskunnan jäsenenä. Mustakallio oli myös Tampereen ammattikorkeakoulun (TAMK) hallituksen jäsen. Nykyisin Mustakallio on Tampereen kaupunginvaltuuston 2. varapuheenjohtaja. ==Lähteet== ==Aiheesta muualla== *Jaakko Mustakallion kotisivut Luokka:Tampereen kaupunginvaltuutetut Luokka:Vihreiden nuorten puheenjohtajat Luokka:Vihreän liiton poliitikot Luokka:Pirkanmaan aluevaltuutetut Luokka:Vuonna 1987 syntyneet Luokka:Elävät henkilöt
Catherine Martin

Catherine Martin (s. 26. tammikuuta 1965 Sydney, Australia) on australialainen pukusuunnittelija, lavastaja ja elokuvatuottaja. Hän on eniten Oscareita voittanut australialainen henkilö. Hänet on palkittu kahdella Oscarilla elokuvasta Moulin Rouge! sekä kahdella Oscarilla elokuvasta The Great Gatsby – Kultahattu. Lisäksi hän on voittanut viisi Bafta-palkintoa ja Tony-palkinnon. == Lähteet == == Aiheesta muualla == * *Virallinen sivusto Luokka:Pukusuunnittelijat Luokka:Elokuvapukusuunnittelijat Luokka:Elokuvalavastajat Luokka:Teatterilavastajat Luokka:Australialaiset elokuvatuottajat Luokka:Oscar-palkinnon saajat Luokka:BAFTA-palkinnon saajat Luokka:Tony-palkinnon saajat Luokka:Vuonna 1965 syntyneet Luokka:Elävät henkilöt
Peter Wallenberg (vanhempi)

Peter Wallenberg (29. toukokuuta 1926 Tukholma, RuotsiSveriges Radio – 19. tammikuuta 2015Peter Wallenberg död, Dagens Nyheter 19.1.2015 Tukholman lääni) oli ruotsalainen yritysjohtaja, joka toimi teollisuudessa ja rahoitusalalla. Hänestä tuli konsernin johtaja hänen isänsä kuoltua 1982. Hän Wallenberg- säätiön puheenjohtaja lähes kuolemaansa saakka. Hän oli oikeustieteen kandidaatti, Tukholman yliopiston kunniatohtoriStockholms universitet: Pressmeddelanden ja Investorin kunniapuheenjohtaja.Investor ==Tausta== Wallenberg kuului Wallenbergien pankkisukuun, jonka juuret ovat Itä- Götanmaalla. Hänen vanhempansa olivat Marcus Wallenberg nuorempi, (1899–1982) ja Dorothy Mackay. == Lähteet == == Aiheesta muualla == *Peter Wallenberg, Svenska Dagbladet *Peter Wallenbergin muistokirjoitus Helsingin Sanomissa Luokka:Ruotsalaiset yritysjohtajat Luokka:Vuonna 1926 syntyneet Luokka:Vuonna 2015 kuolleet
Aki Palsanmäki

Aki Kristian Palsanmäki (s. 15. marraskuuta 1969) on suomalainen huutokauppias. Hän on tullut tunnetuksi Jim-kanavalla ja Nelosella esitettävästä Suomen huutokauppakeisari -ohjelmasta. Palsanmäki pitää huutokauppaa Hirvaskankaalla, Uuraisilla yhdessä vaimonsa kanssa. Siellä heitä auttaa myös heidän itseoppinut apulaisensa Markku Saukko. Aki Palsanmäki peri huutokauppahallin heinäkuussa 2006 kuolleelta isältään Lauri Palsanmäeltä, joka oli perustanut yrityksen vuonna 1987. Aki Palsanmäki palkittiin vuoden 2014 parhaan esiintyjän Kultaisella Venlalla tammikuussa 2015 järjestetyssä gaalassa. Palkinnon saaja valittiin yleisöäänestyksellä. Vuonna 2024 Uuraisten Vuoden yrittäjäksi valittiin Hirvaskankaan Kauppahuone Oy ja sen yrittäjät Aki ja Heli Palsanmäki. Valinnan teki Uuraisten Yrittäjät ry. == Yksityiselämä == Palsanmäki on nuoruudestaan asti kärsinyt silmäsairaudesta, joka on vahingoittanut hänen vasemman silmänsä pupillin lihasta niin, ettei se enää säätele valoa. Tästä johtuen Palsanmäen silmä näyttää erilaiselta erityisesti kirkkaassa valossa. Palsanmäki on naimisissa Heli Palsanmäen (s. 1978) kanssa. Heli Palsanmäellä todettiin syöpä alkuvuodesta 2022, josta hän parantui kuusi kuukautta myöhemmin. Lokakuussa 2024 Aki Palsanmäen kerrottiin sairastavan keuhkosyöpää. ==Lähteet== ==Aiheesta muualla== Luokka:Elävät henkilöt Luokka:Huutokauppa Luokka:Suomalaiset yrittäjät Luokka:Vuonna 1969 syntyneet Luokka:Elävät henkilöt
KDM Birkholm (A541)

KDM Birkholm (runkonumero A541) on Tanskan kuninkaallisen laivaston Holm- luokan tutkimusalus. == Valmistus == Alus tilattiin Skagenista Danish Yacht A/S:ltä. Se laskettiin vesille 10. joulukuuta 2005 ja valmistui 27. tammikuuta 2006. Alus kastettiin 10. huhtikuuta Korsörin laivastotukikohdassa.navalhistory.dk == Palvelus == Alus oli palveluksessa 2015. ==Lähteet== Luokka:Holm-luokan tutkimusalukset
I Got Dem Ol’ Kozmic Blues Again Mama!

I Got Dem Ol' Kozmic Blues Again Mama! on Janis Joplinin ensimmäinen soololevy vuodelta 1969. == Kappaleet == === A-puoli === # # # # === B-puoli === # * # # # == Kokoonpano == * Janis Joplin – laulu, kitara * Sam Andrew – laulu, kitara * Michael Monarch – kitara (kreditoimaton) * Mike Bloomfield – kitara (One Good Man, Work Me Lord, Maybe) * Brad Campbell – basso * Richard Kermode – sähköurut, kosketinsoittimet * Gabriel Mekler – sähköurut, kosketinsoittimet * Goldy McJohn – sähköurut, kosketinsoittimet (kreditoimaton) * Maury Baker – rummut * Lonnie Castille – rummut * Jerry Edmonton – rummut (kreditoimaton) * Terry Clements – tenorisaksofoni * Cornelius Flowers – baritonisaksofoni * Luis Gasca – trumpetti == Arviot == * Allmusic: Allmusic review * Robert Christgau: A−http://www.robertchristgau.com/get_artist.php?id=638&name;=Janis+Joplin == Lähteet == Luokka:Vuoden 1969 esikoisalbumit Luokka:Janis Joplinin albumit
Kari T. Ahonen

Kari Tapani Ahonen (s. 6. toukokuuta 1946 Elimäki) on suomalainen kanslianeuvos, joka toimi edus­kunnan hallintojohtajana vuosina 1987−2010. Ahosen virkaura jaksottui kolmeen osaan: vuosina 1965–1980 verohallinnossa, viimeksi Vero­hallituksen toimistopäällikkönä. Vuosina 1980–1987 Ahonen oli yhteiskunnallisissa tehtävissä Suomen kaupunki­liiton veroasiainsihteerinä, ministerin poliittisena sihteerinä valtiovarainministeriössä Mauno Koiviston II ja Kalevi Sorsan III hallituksen aikana sekä SDP:n eduskuntaryhmän lainsäädäntösihteerinä ja ryhmäsihteerinä. Vuosina 1987–2010 hän oli eduskunnan hallintojohtajana. Ahonen on toiminut verolautakunnan valtion- ja kunnanasiamiehenä, keskusverolautakunnan sihteerinä ja varajäsenenä, yleishyödyllisten yhteisöjen veronhuojennuslautakunnan sihteerinä ja jäsenenä, Uudenmaan lääninverolautakunnan jäsenenä ja varapuheenjohtajana sekä osallistunut monien verotusta kehittäneiden toimikuntien työhön. Helsingin kaupungin tilintarkastajana hän oli vuosina 1985–1996, puheenjohtajana vuosina 1989–1996 ja käräjä­oikeuden lauta­miehenä vuosina 1997–2001.Eduskunnan kanslia, nimikirja Urheilun oikeusturvalautakunnan jäsenenä hän oli vuosina 1991−2003. Kallion seurakuntaneuvoston jäsenenä hän oli vuosina 2011−2015. Ahonen on koulutukseltaan varatuomari (1978), oikeustieteen kandidaatti (1975), hallintonotaari (1970), merkonomi (1965) ja reservin kapteeni (1988). Ahonen on julkaissut artikkeleita Lakimies- ja Verotus-lehdissä sekä Suomen Kunnallis­lehdessä. Kari T. Ahoselle myönnettiin kanslianeuvoksen arvonimi vuonna 2013. == Lähteet == Luokka:Suomalaiset virkamiehet Luokka:Suomalaiset juristit Luokka:Suomen Sosialidemokraattisen Puolueen jäsenet Luokka:Vuonna 1946 syntyneet Luokka:Elävät henkilöt
Dimas

Dimas Manuel Marques Teixeira Dimas Footballzz.co.uk-sivustolla eli Dimas (s. 16. helmikuuta 1969 Johannesburg, Etelä-Afrikka) on portugalilainen entinen jalkapalloilija, pelipaikaltaan vasen laitapuolustaja.Dimas National Football Teams -sivustolla Dimas pelasi Portugalin Primeira Ligassa yhteensä 188 ottelua edustaen Académica de Coimbraa, Estrela da Amadoraa, Vitóriaa, Benficaa ja Sporting Clube de Portugalia. Hän voitti Portugalin cupin Benficassa kaudella 1995–1996. Lisäksi Dimas pelasi pääsarjatasolla Italian Serie A:n Juventuksessa 39 ottelua, Turkin Superliigan Fenerbahçessa 24 ottelua, Belgian Eerste klassen Standard Liègessä 13 ottelua ja Ranskan Ligue 1:n Olympique de Marseillessa viisi ottelua. Juventuksessa hän voitti kaksi peräkkäistä Italian-mestaruutta kausina 1996–1997 ja 1997–1998. Portugalin maajoukkueessa Dimas pelasi 44 ottelua vuosina 1995–2002. Hän oli mukana EM- kisoissa 1996 ja 2000. == Lähteet == Luokka:Portugalilaiset jalkapalloilijat Luokka:Vuonna 1969 syntyneet Luokka:Elävät henkilöt
Kalle Salonen

Kalle Salonen on suomalainen groovejazzmuusikko, jonka pääinstrumentti on Hammond-sähköurut. Hän on julkaissut pari soololevyäAlanen, Asko: Kalle Salonen: Cat Slide Soundi. 7.1.2014. Viitattu 22.7.2016. ja isännöinyt Hammond-klubia Bar Loosessa HelsingissäHammond-urkuri Kalle Salosen Hammond- klubi alkaa Bar Loosessa, Jazz Finland -sivusto 15.11.2013. Viitattu 22.7.2016.. Salonen on myös toiminut radioshowurkurina Radio HelsingissäKalle Salonen , Radio Helsinki. Viitattu 22.7.2016.. Oman yhtyeensä lisäksi Salonen on esiintynyt muun muassa Jukka Gustavsonin, Marzi Nymanin, Pepe Willbergin, Marko Haaviston, Hannu Pikkaraisen, Teuvo Merkkiniemen, Pekka Gröhnin, Janne Salosen, Antero Prihan ja Panu Syrjäsen kanssa. KehitysvammaiselleKiiski, Timo: Kehitysvammainen Kalle Salonen luo uraa jazz-urkurina, Iltalehti 27.2.2016. Viitattu 22.7.2016. Saloselle on myönnetty Kynnys ry:n Vimma- kulttuuripalkintoVimma-kulttuuripalkinto jazzmuusikko Kalle Saloselle, Yle Uutiset 3.12.2014. Viitattu 22.7.2016.. Salonen soittaa myös kirkkourkuja ja pianoa. == Diskografia == === Sooloalbumit === * Cat Slide (Texicalli Records, 2013) * Barracuda Man (Texicalli Records, 2016) === Muut julkaisut === * Antero Priha, Anu Komsi ja Kalle Salonen: Mielen Taivas / Sky Of Mind (Coloramaestro Oy, 2017) * Ilkka Vainio Feat. Kalle "Hammond" Salonen: Yhteys On Saatu (Ilkka Vainio Tuotanto Oy, 2017) ==Lähteet== == Aiheesta muualla == * Salosen oma sivusto * Salonen Funky Amigos -sivustolla * Kalle Salonen Discogs-palvelussa Luokka:Suomalaiset säveltäjät Luokka:Suomalaiset urkurit Luokka:Elävät henkilöt Luokka:Syntymävuosi puuttuu
Kosmetiikka- ja hygieniateollisuus ry

Kosmetiikka- ja hygieniateollisuus ry (ent. Teknokemian Yhdistys ry) (, ) on kosmetiikka- ja pesuaineteollisuuden elinkeinopoliittinen edunvalvontajärjestö. Yhdistys edustaa alan valmistaja- ja maahantuontiyrityksiä. Kosmetiikka- ja hygieniateollisuus ry on Kemianteollisuus ry:n jäsenjärjestö. Yhdistyksen toimisto sijaitsee Helsingissä osoitteessa Eteläranta 10. == Toiminta == Kosmetiikka- ja hygieniateollisuuden tehtävä on vaikuttaa alaa koskevaan lainsäädäntöön sekä osallistua siihen liittyvään keskusteluun. Yhdistyksellä on 57 jäsenyritystä (13.10.2020), joiden yhteinen osuus koko alan myynnistä Suomessa on noin 80 %:a. Ala tekee jatkuvaa kehitystyötä, jotta kuluttajien ja ammattikäyttäjien saatavilla olisi turvallisia ja yhä parempia tuotteita. Alan tuotteisiin kuuluvat kosmetiikka- ja hygieniavalmisteet sekä pesu- ja puhdistusaineet. Lisäksi alan tuotteita ovat muun muassa autojen hoito- ja huoltoaineet sekä kotitalouskäyttöön tarkoitetut torjunta-aineet. Kosmetiikka- ja hygieniateollisuus ry:n hallituksen puheenjohtajana 23.4.2020 lähtien on Sari Rosin (Oy Transmeri Ab). Yhdistyksen toiminta alkoi vuonna 1942, jolloin perustettiin Teknokemiallisten Tehtaiden Yhdistys (myöhemmin Teknokemian Teollisuusyhdistys). 1970-luvulla Teknokemian Teollisuusyhdistys ja maahantuontia edustava Teknokemian yrittäjien liitto yhdistivät toimintansa Teknokemian Yhdistykseksi. Nimi muuttui Kosmetiikka- ja hygieniateollisuus ry:ksi kesällä 2020. == Yhdistyksen jäsenyydet eri järjestöissä == * Kemianteollisuus ry * Kosmetiikkateollisuuden eurooppalainen järjestö Cosmetics Europe * Pesuaineteollisuuden kansainvälinen järjestö A.I.S.E. == Lähteet == * Kosmetiikka- ja hygieniateollisuus ry:n kotisivut == Aiheesta muualla == * Kosmetiikka- ja hygieniateollisuus ry:n kotisivut * Kosmetiikka- ja hygieniateollisuus Twitterissä Luokka:Elinkeinoelämän järjestöt Luokka:Suomalaiset järjestöt Luokka:Suomen kemianteollisuus
Underground (albumi)

Underground on The Electric Prunesin toinen albumi. Albumi julkaistiin vuonna 1967 levymerkillä Reprise Records. == Kappaleet == === A-puoli === # # # # # # === B-puoli === # * # # # # # == Kokoonpano == * James Lowe – laulu, autoharp, huuliharppu * Mark Tulin – basso, urut, piano * Ken Williams – soolokitara * 'Weasel' Spangola – laulu, komppikitara * Mike Gannon – laulu, komppikitara * Preston Ritter – rummut * Quint – rummut == Arviot == * Allmusic: Allmusic review == Lähteet == Luokka:Vuoden 1967 albumit Luokka:The Electric Prunesin albumit Luokka:Psykedeeliset rockalbumit
Seesamikasvit

Seesamikasvit (Pedaliaceae) on kasviheimo koppisiemenisten Lamiales-lahkossa. == Tuntomerkit == Seesamikasvit ovat yksi- tai monivuotisia ruohoja, joista eräät ovat varsisukkulentteja eli -mehikasveja, eräillä taas on turvonneet juuret. Heimossa on myös kausivihantia puita ja pensaita. Kasveissa on leveän pallomaisia tai tähtimäisiä, limaa erittäviä karvoja. Lehtiasento on vastakkainen, seesameilla (Sesamum) kierteinen. Lehdet ovat hammaslaitaisia, liuskaisia tai ehyitä. Kukat ovat vastakohtaisia ja sijaitsevat tavallisesti lehtien hangoissa, joskus pikkuviuhkoista koostuvissa kukinnoissa. Kukkaperän tyvellä on tavallisesti mesirauhaspari, joka on muuntuneita kukkia. Teriö on joskus kannuksellinen. Heteenponsien puolikkaat ovat enemmän tai vähemmän peräkkäisiä ja suorassa kulmassa palhoon nähden. Kukassa on tavallisesti yksi joutohede. Yhdislehtinen ja kehänpäällinen sikiäin koostuu kahdesta, kolmesta tai neljästä emilehdestä ja on valeväliseinien jakama. Luotti on kaksi- ja leveäliuskainen, usein sensitiivinen. Sikiäimessä on aksiletyyppisessä istukassa vähintään neljä siemenaihetta, usein niitä on paljon. Hedelmässä on usein koukkumaisia tai muunlaisia ulokkeita, jotka tarttuvat eläinten karvoihin; joskus hedelmä on lohkohedelmä tai pähkinä, joskus tuulilevintäinen. Siemenet voivat olla siivellisiä, ja niissä on niukka endospermi. Sirkkalehdet sisältävät rasvaa ja amyloidia.Stevens 2001–, viittaus 20.1.2015. == Levinneisyys == Heimo kasvaa Vanhassa maailmassa, enimmäkseen tropiikissa ja rannikoilla tai kuivilla alueillahttp://www.mobot.org/mobot/research/apweb/maps/Pedaliaceae.gif. == Luokittelu == Seesamikasvien heimossa on 14 sukua ja 70 lajia. Suurimmat suvut ovat seesamit (Sesamum, 19 lajia) ja Pterodiscus (13 lajia). === Suvut === Suvut:Vascular Plant Families and Genera: List of Genera in Pedaliaceae.Finto: Kassu – Kasvien suomenkieliset nimet: Pedaliaceae (suom. nimet) * Ceratotheca * Dicerocaryum * Harpagophytum – harpagojuuret * Holubia * Josephinia * Linariopsis * Pedalium * Pterodiscus * Rogeria * Sesamothamnus * Sesamum – seesamit * Trapella * Uncarina – neulamot == Kuvia == Whiteflowers5.jpg|Sormisarvikota (Ceratotheca triloba) Dicerocaryum senecioides flower.jpg|Dicerocaryum senecioides Harpagophytum 5.jpg|Harpagojuuri (Harpagophytum procumbens) Pedalium murex MS6569.jpg|Pedalium murex Pterodiscus ngamicus.jpg|Pterodiscus ngamicus Sesamothamnus benguellensis01.jpg|Sesamothamnus benguellensis Trapella sinensis flower1.JPG|Trapella sinensis Uncarina grandidieri01.jpg|Nuppineulamo (Uncarina grandidieri) == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Seesamikasvit – Pedaliaceae * Luokka:Kasviheimot
Maximilian Beister

Maximilian Beister (s. 6. syyskuuta 1990 Göttingen, Saksa) on saksalainen jalkapalloilija, joka edustaa Saksan 3. Ligassa pelaavaa FC Ingolstadt 04:ta. Beister aloitti uransa Hamburger SV:n junioreissa. Beister on kärsinyt pahoista loukkaantumisista. Tammikuussa 2014 hän sai harjoitusleirillä polven nivelsiteiden repeämän, jonka vuoksi hän oli poissa koko kevätkauden 2014. Syksyllä 2014 häneltä leikattiin polven nivelkierukka, minkä vuoksi häneltä jäi välistä 13 peliä. == Lähteet == Luokka:Saksalaiset jalkapalloilijat Luokka:Vuonna 1990 syntyneet Luokka:Elävät henkilöt
I Had Too Much To Dream (Last Night)

I Had Too Much To Dream (Last Night) on The Electric Prunesin vuoden 1967 esikoislevy. Albumin nimikappaleesta muodostui yhtyeen uran suurin ja tunnetuin hitti. == Kappaleet == === A-puoli === # # # # # # === B-puoli === # * # # # # # == Kokoonpano == * James Lowe – laulu, autoharp, komppikitara, huuliharppu * Mark Tulin – basso, urut * Ken Williams - soolokitara * 'Weasel' Spagnola - komppikitara, laulu * Preston Ritter - rummu, lyömäsoittimet == Arviot == * Allmusic: Allmusic review == Lähteet == Luokka:Vuoden 1967 esikoisalbumit Luokka:The Electric Prunesin albumit Luokka:Psykedeeliset rockalbumit
Mass in F Minor

Mass in F Minor on The Electric Prunesin kolmas albumi vuodelta 1968. Kappaleet on säveltänyt ja sovittanut David Axelrod. Sovituksissa huomiota kiinnittää varsinkin käyrätorvien käyttö. Albumin tunnetuin kappale lienee "Kyrie Eleison", joka on mukana Easy Rider – matkalla -elokuvassa. ==Kappaleet== === A-puoli === # # # === B-puoli === # # # == Kokoonpano == * James Lowe – laulu * Mark Tulin – basso, urut * Ken Williams – soolokitara * Mike Gannon – rytmikitara * Quint – rummut == Arviot == * Allmusic: Allmusic review == Lähteet == Luokka:Vuoden 1968 albumit Luokka:The Electric Prunesin albumit Luokka:Psykedeeliset rockalbumit
Beilinsonin regulaattori

Matematiikassa Beilinsonin regulaattori, nimetty Alexander Beilinsonin mukaan, on Chernluokkakuvaus algebrallisesta K-teoriasta Delignekohomologiaan: :K_n (X) \rightarrow \oplus_{p \geq 0} H_D^{2p-n} (X, \mathbf Q(p)). Tässä X voi esimerkiksi olla kompleksinen sileä projektiivinen varisto. Beilinsonin regulaattori esiintyy Beilinsonin konjektuurissa L-funktioista. Dirichlet'n regulaattorikuvaus, jota käytetään Dirichlet'n yksikkölauseen todistuksessa, lukukunnan F kokonaislukujen renkaalle \mathcal O_F :\mathcal O_F^\times \rightarrow \mathbf R^{r_1 + r_2}, \ \ x \mapsto (\log |\sigma (x)|)_\sigma on erikoistapaus Beilinsonin regulaattorista. ==Lähteet== * Luokka:Algebrallinen geometria Luokka:Algebrallinen K-teoria
Martyniaceae

Martyniaceae on kasviheimo koppisiemenisten Lamiales-lahkossa. == Tuntomerkit == Heimon kasvit ovat tavallisesti yksivuotisia ruohoja, joiden juuret ovat usein mukulamaisia; toisinaan kasvit ovat monivuotisruohoja tai puuvartisia. Kasvit ovat tahmean ja pitkän karvoituksen peittämiä. Lehdet ovat vastakkaisesti tai kierteisesti, laidoiltaan hampaisia. Kukat ovat kookkaita ja vastakohtaisia. Verhiö on tavallisesti yhdislehtinen. Heteenponnen lokerositeessä on kärkirauhanen. Kukassa on ainakin yksi joutohede. Kehänpäällisessä sikiäimessä on T:n muotoiset laitaistukat, joiden päässä siemenaiheet sijaitsevat. Luotti on kaksiliuskainen ja sensitiivinen. Hedelmä on tyypillisesti omalaatuisen näköinen kota, jonka kärjessä on koukkumainen ulokepari. Hedelmäseinän ulko-osa on vaihtelevassa määrässä mehevä, sen sisäosa puutunut ja piikkinen, mikä paljastuu, kun ulko-osa putoaa pois. Siemenet ovat isoja.Stevens 2001–, viittaus 20.1.2015. == Levinneisyys == Heimon kasvit kasvavat melko hajallaan enimmäkseen trooppisessa ja subtrooppisessa Amerikassa.http://www.mobot.org/mobot/research/apweb/maps/Martyniaceae.gif == Luokittelu == Heimossa on viisi sukua, joissa on yhteensä 16 lajia; niistä kymmenen kuuluu norsunkärsien (Proboscidea) sukuun. === Suvut === Suvut:List of Genera in Martyniaceae. Finto: Kassu – Kasvien suomenkieliset nimet: Martyniaceae * Craniolaria * Ibicella * Martynia * Proboscidea – norsunkärsät == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Lamiales Luokka:Kasviheimot
Release of an Oath

Release of an Oath on The Electric Prunesin neljäs albumi vuodelta 1968. == Kappaleet == === A-puoli === # # # === B-puoli === # # # # == Kokoonpano == * Richard Whetstone – rummut, laulu * Howard Roberts – kitara * Carol Kaye – basso * Earl Palmer – rummut * Don Randi – kosketinsoittimet * Gary Coleman – lyömäsoittimet * Lou Morell – kitara == Arviot == * Allmusic: Allmusic review == Lähteet == Luokka:Vuoden 1968 albumit Luokka:The Electric Prunesin albumit Luokka:Psykedeeliset rockalbumit
Colleen Atwood

Colleen Atwood (s. 25. syyskuuta 1948 Yakima, Washington, Yhdysvallat) on yhdysvaltalainen pukusuunnittelija. Hän on voittanut parhaan puvustuksen Oscar-palkinnon neljä kertaa elokuvista Chicago (2002), Geishan muistelmat (2005), Liisa Ihmemaassa (2010) ja Ihmeotukset ja niiden olinpaikat (2016). Lisäksi hän on saanut yhdeksän saman kategorian Oscar-ehdokkuutta. Atwood on myös voittanut kolme kertaa parhaan puvustuksen Bafta-palkinnon elokuvista Päätön ratsumies (1999), Geishan muistelmat (2005) ja Liisa Ihmemaassa (2010). Atwood on tehnyt useasti yhteistyötä elokuvaohjaajien Tim Burtonin, Rob Marshallin ja Jonathan Demmen kanssa. == Filmografia == * Painajaisten isäpuoli (1984) * Bring on the Night (1985) * Psykopaatin jäljillä (1986) * Wow! Mikä pako! (1987) * Katujen Casanova (1987) * Erään murhan varjossa (1987) * Maybe Baby (1988) * Gangsterin heila (1988) * Piilopaikka (1988) * Arnold (1988) * Hiiviskelijä (1989) * Orjattaresi (1990) * Joe ja tulivuori (1990) * Saksikäsi Edward (1990) * Uhrilampaat (1991) * Rush (1991) * Lorenzon öljy (1992) * Unelmien nainen (1993) * Philadelphia (1993) * Kammottava merimatka (1994) * Wyatt Earp (1994) * Ed Wood (1994) * Pikku naisia (1994) * The Grotesque (1995) * Naarasleijona (1996) * That Thing You Do! (1996) * Pää pinnalle (1996) * Mars hyökkää! (1996) * Buddy (1997) * Gattaca (1997) * Kadotettu (1998) * Beloved (1998) * Mumford (1998) * Päätön ratsumies (1999) * Golden Dreams (2001) * The Mexican (2001) * Apinoiden planeetta (2001) * CinéMagique (2002) * Chicago (2002) * Big Fish (2003) * Lemony Snicketin surkeiden sattumusten sarja (2004) * Geishan muistelmat (2005) * Vaarallinen tehtävä III (2006) * Sweeney Todd – Fleet Streetin paholaisparturi (2007) * Public Enemies (2009) * Nine (2009) * The Tourist (2010) * Liisa Ihmemaassa (2010) * Rommipäiväkirja (2011) * In Time (2011) * Dark Shadows (2012) * Lumikki ja metsästäjä (2012) * Arrow (televisiosarja, 2012) * Into the Woods (2014) * Big Eyes (2014) * Blackhat (2015) * Hidden (2015) * Supergirl (televisiosarja, 2015) * Metsästäjä ja talvinen taistelu (2016) * Liisan seikkailut peilimaailmassa (2016) * Neiti Peregrinen koti eriskummallisille lapsille (2016) * Ihmeotukset ja niiden olinpaikat (2016) * Freak Show (2017) * Ihmeotukset: Grindelwaldin rikokset (2018) * Tomb Raider (2018) * The Cloverfield Paradox (2018) * Bombshell – hiljaisuuden rikkojat (2019) * Now Is Everything (2019) * Kaunotar ja Kulkuri (2019) * Dumbo (2019) * Ihmeotukset: Dumbledoren salaisuudet (2022) == Lähteet == == Aiheesta muualla == * * Luokka:Elokuvapukusuunnittelijat Luokka:Yhdysvaltalaiset henkilöt Luokka:Oscar-palkinnon saajat Luokka:BAFTA-palkinnon saajat Luokka:Vuonna 1948 syntyneet Luokka:Elävät henkilöt
KDM Fyrholm (A542)

KDM Fyrholm (runkonumero A542) on Tanskan kuninkaallisen laivaston Holm-luokan tutkimusalus. == Valmistus == Alus tilattiin Skagenista Danish Yacht A/S:ltä. Se laskettiin vesille 5. elokuuta 2006 ja valmistui saman vuoden lopulla 21. joulukuuta.navalhistory.dk == Palvelus == Alus oli palveluksessa 2015. ==Lähteet== Luokka:Holm-luokan tutkimusalukset
1,4-dikloori-2-nitrobentseeni

1,4-dikloori-2-nitrobentseeni eli 2,5-dikloorinitrobentseeni (C6H3Cl2NO2) on orgaaninen yhdiste ja bentseenin kloorattu ja nitrattu johdannainen. Yhdistettä käytetään väriaineiden valmistukseen. ==Ominaisuudet== 1,4-dikloori-2-nitrobentseeni on huoneenlämpötilassa vaaleankeltaista kiteistä ainetta. Yhdiste ei liukene veteen, mutta liukenee kuumaan etanoliin, dietyylieetteriin, bentseeniin ja kloorattuihin liuottimiin. 1,4-dikloori-2-nitrobentseenin 1-asemassa sijaitseva klooriatomi on orto- asemassa nitroryhmään nähden ja voi tämän vuoksi korvautua nukleofiilisellaa aromaattisella substituutiolla muilla nukleofiileilla kuten hydroksidi-ionilla tai ammoniakilla.Markus Dugal: Nitrobenzene and Nitrotoluenes, Kirk-Othmer Encyclopedia of Chemical Technology, John Wiley & Sons, New York, 2005. Viitattu 20.1.2015Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 20.1.2015 ==Valmistus ja käyttö== 1,4-dikloori-2-nitrobentseeniä valmistetaan nitraamalla p-Diklooribentseeniä väkevien typpi- ja rikkihappojen seoksella 35-65 °C:n lämpötilassa. 1,4-dikloori-2-nitrobentseeniä käytetään pääasiassa atsovärien ja niiden valmistuksessa käytetävien aminojohdannaisten valmistamiseen. Sitä käytetään antibakteeristen aineiden, kuten triklosaanin ja lääkkeiden kuten klotsapiinin ja domperidonin valmistamiseen. ==Lähteet== ==Aiheesta muualla== * Luokka:Klooribentseenit Luokka:Typpiyhdisteet
Cangrande I della Scala

Cangrande I della Scala (9. maaliskuuta 1291 – 22. heinäkuuta 1329) oli italialainen ylimys ja Veronaa vuosina 1277–1387 hallinneen della Scalan suvun tunnetuin jäsen. Nykyisin hänet tunnetaan varsinkin Dante Alighierin suojelijana. Omana aikanaan häntä arvostettiin soturina ja yksinvaltiaana. Valtakautensa aikana hän hallitsi myös naapurikaupunkivaltioita, kuten Vicenzaa, Padovaa ja Trevisoa, ja häntä pidettiin Pohjois-Italian Ghibelliinit-ryhmittymän johtajana. == Kuolema == Cangrande kuoli ankaraan vatsatautiin, jonka syyksi paljastui vuonna 2015 myrkytys eikä saastunut vesi, kuten aiemmin on oletettu. Kuolemaa epäiltiin jo heti tuoreeltaan myrkytykseksi, mutta sen osoittamiseksi ei ollut keinoja. Nykyaikana tehdyssä ruumiinavauksessa elimistöstä löytyi runsaasti sormustinkukkaa, joka suurina määrinä aiheuttaa kuoleman. Kun Santa Maria Antiquan kirkossa oleva hauta avattiin, ruumiinavauksessa todettiin suhteellisen nuori mies muutenkin varsin huonokuntoiseksi: keuhkot olivat mustana noesta, merkkejä alkavasta reumasta löytyi, samoin maksakirroosista, kroonisesta poskiontelontulehduksesta ja mahdollisesti tuberkuloosistakin. Myrkyttäjä on saattanut olla hänen kunnianhimoinen seuraajansa Mastino II == Lähteet == Luokka:Verona Luokka:Italian monarkit Luokka:Vuonna 1291 syntyneet Luokka:Vuonna 1329 kuolleet
Henkitorven tulehdus

Henkitorven tulehdus eli trakeiitti on henkitorven tulehdustila, jonka oireisiin lukeutuu muun muassa yskä ja korkea kuume. Yleinen aiheuttaja on Staphylococcus aureus, muita mahdollisia aiheuttajia ovat Streptococcus pneumonia, Hemophilic influenza ja Moraxella catarrhalis. Usein aiheuttajana on useampi mikrobi. Hoitona käytetään antibiootteja, lisäksi voidaan joutua laittamaan intubaatioputki hengityksen helpottamiseksi. Bakteerisen muodon vuosittainen esiintyvyys on 0,1 tapausta per 100 000 lasta. == Lähteet == Luokka:Hengityselinten sairaudet
Curt Gogol

Curt Gogol (s. 21. syyskuuta 1991) on kanadalainen jääkiekkoilija, joka pelaa kaudella 2018–2019 ECHL-liigan Allen Americansissa. ==Pelaajaura== Gogol pelasi junioriuransa WHL-liigan Kelowna Rocketsissa. Syyskuussa 2010 hän teki varaamattomana pelaajana kaksisuuntaisen sopimuksen San Jose Sharksin kanssa. Gogol liittyi San Josen farmijoukkueeseen AHL-liigan Worcester Sharksiin kaudella 2011–2012. San Jose kauppasi Gogolin kaudella 2013–2014 Minnesota Wildiin vaihdossa Chad Rauhun. Gogol liittyi Minnesotan farmiin Iowa Starsiin. Hänet siirrettiin kauden 2014–2015 aikana ECHL-liigan Alaska Acesiin. Seuraavat kolme kautta Gogol pelasi ECHL-liigassa. Hän kävi pelaamassa yhden ottelun Venäjän toisella sarjatasolla VHL-liigassa lokakuussa 2017. Kauden 2018–2019 Gogol aloitti Ruotsin kolmannelta sarjatasolta, vaihtoi pian Norjan pääsarjassa pelaavaan Manglerud Stariin, mutta palasi jo marraskuussa ECHL- liigaan. ==Lähteet== Luokka:Vuonna 1991 syntyneet Luokka:Elävät henkilöt Luokka:Kanadalaiset jääkiekkoilijat
Kurtis Gabriel

Kurtis Gabriel (s. 20. huhtikuuta 1993) on kanadalainen jääkiekkoilija, joka pelaa Chicago Blackhawksin organisaatiossa. Hän on Minnesotan kolmannen kierroksen varaus vuodelta 2013. == Pelaajaura == Gabriel pelasi neljän kauden ajan vuosina 2010–2014 OHL-joukkue Owen Sound Attackissa. Varaamaton Gabriel kutsuttiin harjoitusleirille ja hän teki sisääntulonsa Owen Sound Attackissa vuonna 2010. Ensimmäisen OHL-kautensa jälkeen Gabriel jäi vielä varaamattomaksi. Vuonna 2011 hän esiintyi Phoenix Coyotesin tulokasleirillä. 3\. maaliskuuta 2014 Minnesota Wild kiinnitti Gabrielin kolmen vuoden mittaisella tulokassopimuksella. Heinäkuussa 2021 Gabriel solmi yksivuotisen ja arvoltaan 750,000 tuhannen dollarin sopimuksen Maple Leafsin kanssa.https://www.sportsnet.ca/nhl/article/maple-leafs-sign-kurtis-gabriel- one-year-750k-deal/ == Lähteet == Luokka:Kanadalaiset jääkiekkoilijat Luokka:Chicago Blackhawksin pelaajat Luokka:Minnesota Wildin varaamat pelaajat Luokka:Vuonna 1993 syntyneet Luokka:Elävät henkilöt
Hot Girls (Lil’ Mon kappale)

”Hot Girls”, tunnetaan myös nimellä ”Hot Boys, Hot Girls” on yhdysvaltalaisartisti Lil' Mon kappale hänen julkaisematta jääneeltä Syndicated: The Lil' Mo Hour-studioalbumilta. Kappaleella vierailee entinen levy-yhtiötoveri Lil Wayne ja tuotannosta vastaa hänen työtoveri Bryan-Michael Cox. Singleen liittyvä remix-versio, jolla vierailee Fabolous julkaistiin DJ Envyn nauhoituksella Ahead of the Game: The Final Chapter. ==Kappalelista== iTunes # "Hot Girls" (Radio Version) (mukana Lil Wayne) — 3:52 # "Hot Girls" (Radio Version - No Rap) — 3:21 12" vinyl # "Hot Girls" (Radio Version) — 3:51 # "Hot Girls" (Radio Version) (No Rap) — 3:51 # "Hot Girls" (Instrumental) — 3:48 # "Hot Girls" (Acapella) — 3:50 # "Hot Girls" (TV Track) — 3:50 ==Listasijoitukset== Listat (2004) Paras sijoitus Yhdysvallat (Billboard Hot R&B;/Hip-Hop Singles Sales) 28 ==Lähteet== Luokka:Vuoden 2004 kappaleet Luokka:Yhdysvaltalaiset hip hop -kappaleet
Danny Biega

Danny Biega (s. 29. syyskuuta 1991) on kanadalainen jääkiekkoilija, joka pelaa Carolina Hurricanesin organisaatiossa. Hän on Carolinan kolmannen kierroksen varaus vuodelta 2010. == Lähteet == Luokka:Vuonna 1991 syntyneet Luokka:Elävät henkilöt Luokka:Kanadalaiset jääkiekkoilijat Luokka:Carolina Hurricanesin varaamat pelaajat
Yrjö Lako

Yrjö Vihtori Lako (vuoteen 1935 LindforsFacta 2001 WSOY 1984 9. osa, palsta 575; 3. kesäkuuta 1896 Ulvila – 18. huhtikuuta 1952 Helsinki)Yrjö Lakon kuolinilmoitus (maksullinen artikkeli) Helsingin Sanomat 24.4.1952, HS Aikakone. Viitattu 23.3.2018. oli suomalainen kenraalimajuri. Lako kirjoitti ylioppilaaksi vuonna 1917. Hän liittyi sisällissodan puhjettua vapaaehtoisena Venäjänsaaren retkikuntaan ja osallistui taisteluihin Karjalan rintamalla. Hän valmistui sotakorkeakoulusta vuonna 1930 ja palveli sen jälkeen yleisesikuntaupseerina. Lako oli puolustusministeriön sotavarustustoimiston päällikkönä 1938–1940 ja talvisodan aikana toimistopäällikkönä päämajassa. Jatkosodan alussa hän oli I armeijakunnan huoltopäällikkönä. Sodan jälkeen Lako oli päämajan huolto-osaston osastopäällikkönä 1944–1949 ja puolustusministeriön erikoistehtävissä 1949–1950. Hänet ylennettiin kenraalimajuriksi 1950.Kenraalimajuri Y. V. Lako kuollut (maksullinen artikkeli) Helsingin Sanomat 19.4.1952, HS Aikakone. Viitattu 23.3.2018. == Lähteet == Luokka:Suomalaiset kenraalit Luokka:Vuonna 1896 syntyneet Luokka:Vuonna 1952 kuolleet
Dennis Robertson

Dennis Robertson (s. 24. toukokuuta 1991) on kanadalainen jääkiekkoilija. Robertson on Toronto Maple Leafsin kuudennen kierroksen varaus vuodelta 2011. Maaliskuuta 2014 Carolina Hurricanes kiinnitti Robertsonin kahdeksi vuodeksi. Hän pelasi seuran farmijoukkuessa Charlotte Checkersissa kuusi kautta. == Lähteet == Luokka:Kanadalaiset jääkiekkoilijat Luokka:Vuonna 1991 syntyneet Luokka:Elävät henkilöt
You’re Still the One

You're Still the One on kanadalaisen countrymuusikko Shania Twainin kappale. Se julkaistiin Twainin Come on Over -studioalbumin kolmantena countrysinglenä tammikuussa 1998, samalla kun se oli ensimmäinen pop- ja kansainvälisillä markkinoilla julkaistu single. Single onnistui saavuttamaan Billboard Hot 100 -listan toisen sijan, joka teki siitä Twainin ensimmäisen kymmenen parhaan joukkoon päässeen singlen kyseisellä listalla. Vaikka kappale ei saavuttanut koskaan listan kärkeä, siitä tuli Twainin menestynein crossoversingle sekä yksi hänen menestyneimmistä singleistä countrymusiikkia soittavilla radiokanavilla. Kappaleen sanoittivat Twain ja Mutt Lange sekä tuotti Lange. "You're Still the One" oli ehdokkaana neljälle palkinnolle Grammy- palkintogaalassa vuonna 1999, joista kahdessa se voitti. Se voitti kategorioissa "Paras countrykappale" ja "Paras naispääosan countrylauluesitys" sekä hävisi kategorioissa "Vuoden levytys" ja "Vuoden kappale" toiselle kanadalaiselle artistille, Celine Dionille joka voitti kappaleella "My Heart Will Go On". Kappale sijoittui Billboard All-Time Hot 100 Top Songs-listan sijalle 66. Se oli VH1:n 100 Greatest Songs of the 90s. ==Lähteet== Luokka:Vuoden 1998 kappaleet Luokka:Shania Twainin kappaleet
Lambeth Walk

Lambeth walk on 1930-luvun loppuolella suosittu kepeä tanssi. Sen on saanut nimensä lontoolaisen kadun mukaan.Facta 2001 WSOY 1984 9. osa, palsta 581 Se on yksi vanhojenpäivän tansseista.Suensaaritornio.fi "The Lambeth Walk" oli Noel Gayn säveltämä kappale vuoden 1937 musikaalissa Me and My Girl. Musikaalissa esitetyn kappaleen koreagrafia innoitti Lambeth Walk -tanssin. Teemu Grönberg levytti kappaleen Eine Laineen suomenkielisin sanoin vuonna 1938 nimellä Lambeth Walk on nimi tään. == Lähteet == Luokka:Tanssit Luokka:Vanhojentanssit
Lampila

Lampila on suomalainen sukunimi, joka on muun muassa seuraavilla henkilöillä: *Hannu-Ilari Lampila (s. 1947), musiikkikriitikko, toimittaja, suomentaja, tietokirjailija *Lea Lampila (1924–2006), ruotsinsuomalainen muistelmakirjailija *Martti Lampila (1924–2004), maataloustieteilijä, professori *Seija Lampila (oik. Lampila-Lassiter, 1936–2021), iskelmälaulaja *Yrjö Lampila (1901–1963), uimahyppääjä ja muotoilija
Martti Lampila

Martti Emil Lampila (9. lokakuuta 1924 Hirvensalmi – 14. heinäkuuta 2004 Forssa)Kuka kukin on 1978 (Runeberg.org) oli suomalainen maataloustutkija, joka toimi Maatalouden tutkimuskeskuksen kotieläinhoito-osaston professorina ja johtajana 1968–1988. Hänen tutkimusalaansa oli kotieläinten ravitsemus.Facta 2001 WSOY 1984 9. osa, palsta 589 Martti Lampila valmistui ylioppilaaksi Mikkelin yhteiskoulusta 1943 ja maatalous- ja metsätieteiden kandidaatiksi kotieläintieteen ja mikrobiologian alalta Helsingin yliopistosta 1952. Maatalous- ja metsätieteiden lisensiaatin ja tohtorin tutkinnon hän suoritti 1964. Kotimaisten tutkimuslaitosten lisäksi Lampila toimi Cornellin yliopistossa Yhdysvalloissa tutkijana 1967–1968 sekä FAO:n päämajassa Roomassa Animal Production Officer -nimikkeellä 1976–1978. == Lähteet == Luokka:Suomalaiset professorit Luokka:Suomalaiset maataloustieteilijät Luokka:Vuonna 1924 syntyneet Luokka:Vuonna 2004 kuolleet
Jimmy Durmaz

Jimmy Durmaz (aikaisemmin Jimmy Touma; s. 22. maaliskuuta 1989 Örebro) on ruotsalainen jalkapalloilija. Vasenjalkainen Durmaz on pelipaikaltaan laitahyökkääjä. Hän kuuluu Ruotsin jalkapallomaajoukkueeseen. Durmaz on assyrialaista alkuperää ja hänen sukunsa on kotoisin Turkista. == Seurajoukkueura == Jimmy Touma siirtyi kasvattajaseurastaan BK Forwardista Malmö FF:ään heinäkuussa 2008 ja debytoi jo samassa kuussa Allsvenskanissa Hammarby IF:ää vastaan. Ennen kautta 2009 Touma vaihtoi sukunimensä Durmaziksi. Durmazin läpimurto tapahtui mestaruuteen päättyneellä kaudella 2010, jolloin hän pelasi 27 ottelussa. Kesällä 2012 Durmaz siirtyi Turkin Superliigan Gençlerbirliği SK:hon, jota hän edusti kahden kauden ajan pelaten 61 ottelua ja tehden 11 maalia. Elokuussa 2014 Durmaz siirtyi Turkista Kreikan Superliigan suurseuraan Olympiakos FC:hen, jonka paidassa hän debytoi Mestareiden liigassa. Kesällä 2019 Durmaz siirtyi ranskalaisseura Toulousesta turkkilaiseen Galatasarayhin. == Maajoukkueura == Ruotsia alle 21-vuotiaiden tasolla edustanut Durmaz debytoi Ruotsin jalkapallomaajoukkueessa helmikuussa 2011 ystävyysottelussa Kyprosta vastaan. Nykyisin hän kuuluu maajoukkueen vakiokasvoihin. == Lähteet == * * http://www.national-football- teams.com/player/41812/Jimmy_Durmaz.html Luokka:Ruotsalaiset jalkapalloilijat Luokka:Vuonna 1989 syntyneet Luokka:Elävät henkilöt
Teppo Lampio

Teppo Sakari Lampio (vuoteen 1935 Lampén; 24. toukokuuta 1921 Joensuu – 22. heinäkuuta 1983 Helsinki) oli suomalainen riistabiologi, koulutukseltaan filosofian tohtori. Hän oli Riista- ja kalatalouden tutkimuslaitoksen riistantutkimusosaston osastonjohtaja professorin nimikkeellä 1975–1983 ja myös laitoksen johtaja 1979–1983.Facta 2001, osa 9, p. 589. WSOY 1984. Lisäksi hän toimi Suomen Metsästäjäliiton toiminnanjohtajana 1954–1963 sekä Metsästäjäin keskusjärjestössä 1962–1972. == Lähteet == Luokka:Suomalaiset biologit Luokka:Suomalaiset professorit Luokka:Vuonna 1921 syntyneet Luokka:Vuonna 1983 kuolleet
Robert L. Short

Robert L. Short (3. elokuuta 1932 Midland, Texas, Yhdysvallat – 6. heinäkuuta 2009 Little Rock, Arkansas, Yhdysvallat) oli yhdysvaltalainen presbyteeripastori, teologi ja tietokirjailija, joka kirjoitti populaarikulttuurin teologisista merkityksistä. Short syntyi Texasissa vuonna 1932. Hän opiskeli koko ikänsä ja sai useita maisterin tutkintoja. Hän luennoi myös useassa paikassa. Short kirjotiti useita kirjoja, jotka tutkivat populaarikulttuurin teologisia merkityksiä. Tunnetuin Shortin kirjoista on hänen opiskeluaikanaan kirjoittamansa ja vuonna 1965 julkaistu The Gospel According to Peanuts (suomennettu nimillä Tenavat totuuden tiellä ja Tenavien evankeliumi), jossa hän esitteli Charles M. Schulzin Tenavat-sarjakuvasta löytämiään teologisia viestejä. Lisäksi hän kirjoitti muun muassa kirjat The Gospel According to Dogs (”Koirien evankeliumi”) ja The Parables According to Dr. Seuss (”Dr. Seussin sananlaskut”). Vuodesta 1991 alkaen Short toimi presbyteerisenä pastorina. Hän asui vuodesta 2001 Arkansasin Little Rockissa, jonne hän perusti oman kirkon. == Lähteet == Luokka:Yhdysvaltalaiset teologit Luokka:Yhdysvaltalaiset tietokirjailijat Luokka:Vuonna 1932 syntyneet Luokka:Vuonna 2009 kuolleet
Nick Baumgartner

Nick Baumgartner (s. 17. joulukuuta 1981 Iron River, Michigan) on yhdysvaltalainen lumilautailija, joka kilpailee lumilautakrossissa. Baumgartner on 183 senttimetriä pitkä ja painaa 91 kilogrammaa. Baumgartner on osallistunut neljiin talviolympialaisiin vuosina 2010–2022. Henkilökohtaisessa kilpailussa hän sijoittui neljänneksi Pyeongchangissa 2018. Hän voitti Lindsey Jacobellisin kanssa kultaa sekajoukkueiden lumilautakrossissa Pekingin olympialaisissa 2022. Baumgartner on saavuttanut kaksi MM-pronssia lumilautakrossista, vuosilta 2009 ja 2015. Miesten joukkuekilpailussa hän voitti kultaa vuonna 2017. X Gamesista hänellä on kulta vuodelta 2011 ja hopea vuodelta 2012. Baumgartner ajaa myös off-road -autoja. Hän on kilpaillut vuodesta 2012 Pro Light -sarjassa. Vuonna 2011 hän voitti Traxxas TORC Seriesin vuoden tulokkaan palkinnon. == Lähteet == * Luokka:Yhdysvaltalaiset lumilautailijat Luokka:Yhdysvaltalaiset autourheilijat Luokka:Yhdysvaltalaiset olympiavoittajat Luokka:Vuonna 1981 syntyneet Luokka:Elävät henkilöt
Starstrukk

Starstrukk on yhdysvaltalaisen elektronista musiikkia soittavan rock-yhtye 3OH!3:n kappale. Se on heidän uransa kolmas sekä heidän toisen, Want- studioalbumin toinen single. Kappaleen radioversiossa sekä albumin deluxe- versiossa vierailee poplaulaja Katy Perry. Tällä versiolla, jolla Katy Perry vierailee, oli huomattava menestys Australiassa, Belgiassa, Irlannissa, sekä Isossa-Britanniassa, päästyään listan kymmenen parhaan joukkoon kaikissa näissä valtioissa. Se on jatkoa yhtyeen toisen albumin ensimmäiselle singlelle "Don't Trust Me". ==Lähteet== Luokka:Vuoden 2009 kappaleet Luokka:Katy Perryn kappaleet
Koropí

Koropí (; ) on Kreikan kaupunki, joka kuuluu hallinnollisesti Kropían kuntaan, Itä-Attikan alueyksikköön ja Attikan alueeseen. Kaupungin väkiluku on 19 164 (vuonna 2011). Koropí on Kropían kunnan kuntakeskus ja suurin asutus. Koropí on osa Ateenan metropolialuetta ja sijaitsee Hymettos-vuoren itäpuolella noin 16 kilometriä Ateenan keskustasta kaakkoon ja noin kahdeksan kilometriä Ateenan kansainvälisestä lentoasemasta lounaaseen. Koropíssa sijaitsee Ateenan metron ja proastiakós-paikallisjunien yhteinen Koropín asema. Olympic Airin pääkonttori sijaitsee Koropíssa. == Lähteet == == Aiheesta muualla == Luokka:Attikan kaupungit Luokka:Kropía
Neápoli (Thessaloniki)

Neápoli (; ) on Kreikan kaupunki sekä samanniminen Neápoli-Sykiésin kunnan kunnallisyksikkö (Δημοτική Ενότητα Νεάπολης, Dimotikí Enótita Neápolis) ja entinen itsenäinen kunta. Se sijaitsee Thessalonikin alueyksikössä Keski- Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 27 084 (vuonna 2011). Neápoli sijaitsee vain pari kilometriä Thessalonikin keskustasta pohjoiseen ja se on käytännössä Thessalonikin kaupunginosa tai esikaupunki. Neápoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Neápoli-Sykiésin kunnaksi yhdessä Ágios Pávloksen, Péfkan ja Sykiésin kanssa, jolloin se muuttui yhdeksi Neápoli-Sykiésin kunnan kunnallisyksiköistä. Kaupungin väestöntiheys on yksi maailman korkeimpia. == Lähteet == Luokka:Keski-Makedonian entiset kunnat Luokka:Keski-Makedonian kaupungit Luokka:Neápoli-Sykiés
Néo Psychikó

Néo Psychikó (; ; myös Néo Psichikó) on Kreikan kaupunki sekä samanniminen Filothéi-Psychikón kunnan kunnallisyksikkö (Δημοτική Ενότητα Νέου Ψυχικού, Dimotikí Enótita Néou Psychikoú) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 10 137 (vuonna 2011). Néo Psychikó sijaitsee noin kuusi kilometriä Ateenan keskustasta koilliseen ja se on Ateenan esikaupunkialuetta. Sen nimi, ”Uusi Psychikó”, viittaa sen luoteispuolella sijaitsevaan Psychikón kaupunkiin. Néo Psychikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Filothéi-Psychikón kunnaksi yhdessä Filothéin ja Psychikón kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Filothéi- Psychikó
Ida Elise Broch

Ida Elise Broch (s. 25. kesäkuuta 1987 Oslo) on norjalainen näyttelijä. Hän on näytellyt vuodesta 2007 asti. Brochin ensimmäinen merkittävä rooli oli Ninan rooli vuoden 2007 elokuvassa Switch. Seuraavana vuonna hän näytteli Katrineä elokuvassa Mies joka rakasti Yngveä (Mannen som elsket Yngve). Vuonna 2014 Broch oli Birgitten roolissa norjalais-amerikkalaisessa draamakomediasarjassa Lilyhammer. Samana vuonna hän esitti myös tutkija Mari Friisiä draamasarjassa Kuudes aisti. Brochin velipuoli Nicolai Cleve Broch on myös näyttelijä. == Lähteet == * http://www.imdb.com/name/nm2639419/bio?ref_=nm_ov_bio_sm Luokka:Norjalaiset näyttelijät Luokka:Vuonna 1987 syntyneet Luokka:Elävät henkilöt
Panórama (Thessaloniki)

Panórama () on Kreikan kaupunki sekä samanniminen Pylaía-Chortiátiin kunnan kunnallisyksikkö (Δημοτική Ενότητα Πανοράματος, Dimotikí Enótita Panorámatos) ja entinen itsenäinen kunta. Se sijaitsee Thessalonikin alueyksikössä Keski- Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 17 444 (vuonna 2011). Panórama on Pylaía- Chortiátiin kunnan kuntakeskus. Panórama sijaitsee noin kymmenen kilometriä Thessalonikista kaakkoon ja noin seitsemän kilometriä Kalamariásta itään. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pylaía-Chortiátiin kunnaksi yhdessä Chortiátiksen ja Pylaían kanssa, jolloin se muuttui uuden kunnan kunnallisyksiköksi. == Lähteet == Luokka:Keski- Makedonian entiset kunnat Luokka:Keski-Makedonian kaupungit Luokka:Pylaía- Chortiátis